Vila Realas
Vila Realas (port. Vila Real) – miestas Portugalijos šiaurėje, Šiaurės regione, prie Korgo upės. Apskrities centras. Keliai į Portą, Vizėjų, Šavesą, Bragansą, yra geležinkelio stotis, nedidelis oro uostas. Veikia universitetas, įkurtas 1986 m. Vila Reale yra gotikinė XV a. katedra, keliautojo Diogo Kano gimtasis namas (XV a.), piliorius (1515 m.), keletas senovinių bažnyčių ir koplyčių. Netoliese esančiame Vila Marino miestelyje yra XIII a. Kintelos bokštas. Vila Reale veikia archeologijos, geologijos, etnografijos, meno muziejai.